Tayka Shuayb

Tayka Shuayb (1930-yil 29-iyul – 2021-yil 14-iyun) Janubiy Hindistonlik ulamo, maʼnaviy yetakchi va muallif edi. 1994-yil may oyida u „Yuqori darajadagi arab tili olimi“ nominatsiyasida Milliy mukofot olgan birinchi tamil muslimi boʻldi. U 2013/2014, 2014/2015, 2016, 2017, 2018, 2019 va 2020-yilgi Dunyodagi eng nufuzli 500 musulmon roʻyxatlarida tilga olingan.

 Hayoti 
Shuayb Janubiy Hindistonning Kilakkaray shahrida tugʻilgan. U asrlar davomida islomiy fanlarni oʻqitib kelgan ulamolar oilasidan edi. Uning otasi Tayka Ahmad Abdulqodir (vafoti 1976) olim va maʼnaviy pir boʻlgan. Bobosi Shohul Hamid (vafoti 1921) olim va voiz edi. Amakisi rohib va shoir Abdulqodir (vafoti 1913) boʻlgan, katta bobosi esa 1316-yilda vafot etgan, „Imom al-‘Arus“ yoki „Mappillay Lebbay Olim“ nomlari bilan tanilgan mujaddid Sayyid Muhammad edi.

 Taʼlimi 
Shuaybning tarbiyasi bilan otasi Arusiyya seminariyasida shugʻullangan va u ham ustoz, ham maʼnaviy murshidi boʻlgan. Otasi unga bir necha bor ijozat, yaʼni islom huquqini oʻqitish vakolati beruvchi shahodatnomalarni taqdim qilgan. Anʼanaviy oʻquv dasturini tugatgach, u Janubiy Hindistondagi Al-Baqiyat As-Solihat seminariyasi va Jamaliya arab kollejidagi olimlar davrasida, shuningdek Shimoliy Hindistondagi Dorul Ulum Deoband va Jamia Millia Islamiada tahsil olgan.

U Seylon universitetida (Peradeniya) arab va fors tillarini oʻqigan. Arviy (Janubiy Hindiston va Shri Lanka) mintaqasi boʻyicha olib borgan tadqiqotlari unga magistrlik darajasi, soʻngra esa Kolumbiya Tinch okeani universitetidan falsafa doktori ilmiy darajasini olib kelgan.

 Pirlikni olishi 
Shuayb otasidan tasavvuf boʻyicha tarbiya olib, murshidlik va soʻfiy anʼanasi doirasida maʼnaviy pirlik darajasiga erishdi. U Qodiriya tariqatining Arusiyya tarmogʻiga rahbarlikni meros qilib oldi. Shuningdek, u Abdulkarim al-Kasnazaniydan ham ruhiy silsila boʻyicha ruxsat olgan.

 Faoliyati 
Shuayb hali maktabda oʻqib yurgan paytidayoq Arusiyya seminariyasida arab tili va Qur’on darslarini berishni boshlagan. Oʻqishni tugatgach, u toʻliq stavkali oʻqituvchilik faoliyatiga oʻtgan.

Shuayb qimmatbaho toshlar va javohirlar savdosi bilan shugʻullanuvchi anʼanaviy oilaviy biznesning ham bir qismi bilan shugʻullangan.

 Tadqiqotlari 
Shuaybning asosiy ilmiy yoʻnalishi Arviy mintaqasida (zamonaviy Janubiy Hindiston va Shri Lanka) islom va musulmonlar tarixiga bagʻishlangan edi. Uning topilmalari magistrlik dissertatsiyasi va doktorlik tadqiqotining asosini tashkil etib, yakunda 880 betli „Arabic, Arwi and Persian in Sarandib and Tamil Nadu – A study of the Contributions of Sri Lanka and Tamil Nadu to Arabic, Arwi, Persian and Urdu Languages, Literature and Education“ asarining nashr etilishi bilan yakunlandi. Kitob Hindiston, Shri Lanka va Maldiv prezidenti tomonidan ularning rasmiy qarorgohlarida – uchta SAARC davlati rahbarlari ishtirokida taqdim etilgan.

Kitob Arviy (tamilzabon) musulmonlarning arab, arviy, fors va urdu tillari orqali islomiy adabiyot, taʼlim, daʼvat va maʼnaviyatga qoʻshgan hissasini, shuningdek ularning oʻz mamlakatlari va xorijdagi madaniy, siyosiy va ijtimoiy faoliyati hamda yutuqlarini qayd etadi. Unda, shuningdek, Imom al-‘Arus Sayyid Muhammad ibn Ahmad Lebbay qalamiga mansub „Minhat al-Sarandīb fī Madh al-Habīb“ nomli mavlid asariga tanqidiy sharh ham berilgan.

 Asarlari 
Shuayb toʻrt yirik asar va yettita kichik risola yozgan. U 1980–1990-yillarda tamil musulmon jamoasi muammolariga bagʻishlangan 11 ta ikki tilli maqolani chop ettirgan. Uning Arusiy-Qodiriy vazifa toʻplami „Rotib Jalaliyya“ kitobidan 500 mingdan ortiq nusxa tarqalgan boʻlsa, „Al Munjiyath“ nomli duolar kitobi 2006-yildan beri 37 ming nusxalik 6 ta nashrda chop etilgan.

 Yirik asarlar 
 Arabic, Arwi, and Persian in Sarandib and Tamil Nadu: A Study of the Contributions of Sri Lanka and Tamil Nadu to Arabic, Arwi, Persian, and Urdu Languages, Literature, and Education, Madras: 1993.
 Al Munjiyath: A Panacea for the Body and Soul, Chennay: 2014.
 Ahsanu-l mavaʼiz va azyanu-l malafiz, Kilakkarai: 1954.
 Ratib Jalaliyya, Chennay, Kolombo, Pinang.
 Morning and Evening Invocations, AQSH va Singapur: 2021

 Kichik risolalar 
 If not for the Prophet ﷺ (inglizcha), Kilakkarai: 1956.
 Sacred Hajj and Pious Ziyara (inglizcha), Chennay: 2007.
 Nithya Kadan – நித்திய கடன் (tamilcha), Kilakkarai: 1948.
 Maanbu Mikka Ramadan – மான்பு மிக்க றமளான் (tamilcha), Kilakkarai: 1955.
 Nabi Thondri Iraa Vittaal – நபி ﷺ தோன்றியிரா விட்டால் (tamilcha), Kilakkarai: 1955.
 Adhan–Iqamattin Sirappu – அதான் இகாமத்தின் சிறப்பு (tamilcha), Madras: 1995.
 Punitha Haj: Azhagiya Vazhimurai – புனித ஹஜ்ஜு : அழகிய வழிமுறை (tamilcha), Chennay: 2007.
 Thirumaraiyil Thiruthuthar – திருமறையில் திருத்தூதர் (tamilcha), Singapur: 2020.

 Maqolalar 
 Dunyoviy taʼlim va diniy taʼlim.
 Fiqh mazhablari.
 Erkaklarning boshini yopishi.
 Jamoat boʻlib duo qilish.
 Azon chogʻida bosh barmoqlarni oʻpib, koʻzga surtish.
 Qur’onni maʼnosini tushunmasdan oʻqish – bu oʻlikka yoki tirikka foyda beradimi?.
 Shafoat (vasila).
 Savobni bagʻishlash (isalus-savob).
 Bid’at (yangilik).
 Mayyitga talqin qilish.
 Nazr'''.

 Eʼtirof va mukofotlar 
1994-yil 7-may kuni Hindistonning 9-prezidenti Shankar Dayal Sharma Shuaybga „Yuqori darajadagi arab tili olimi uchun milliy mukofot“ni topshirdi, bu mukofot tamil musulmon ulamosi uchun tarixda birinchi marotaba berilgan edi.

2013-yilda Shuayb ilk bor Georgetown universityning Shahzoda Alvalid Bin-Talol musulmon-xristian oʻzaro tushunish markazi va Iordaniyaning Qirollik Islom strategik tadqiqotlar markazi tomonidan tuziladigan Dunyodagi eng nufuzli 500 musulmon'' roʻyxatiga kiritildi.

2016-yil 27-aprelda Shri Lankaning 7-prezidenti Maitripala Sirisena Kolomboda boʻlib oʻtgan, Shuaybning islomga qilgan xizmatlari va diniy bagʻrikenglikni targʻib etish borasidagi mehnatlarini yod etishga bagʻishlangan tadbirda faxriy mehmon boʻldi.

 Vafoti 
Shuayb 2021-yil 15-iyun, seshanba kuni, yaʼni hijriy 1442-yil Zulqaʼda oyining 3-sanasida vafot etdi.

 Yana qarang 

 Arusiyya madrasasi
 Arviy yoki arab-tamil
 Tayka Ahmad Abdulqodir
 Shofeʼiy
 Qodiriya
 Tasavvuf

 Manbalar 

 Adabiyotlar 



 Havolalar 
 ask4dua – Shuaybning duolar uchun ochilgan veb-tashabbusi.

Turkum:1930-yilda tugʻilganlar
Turkum:2021-yilda vafot etganlar
Turkum:Tamilnadda islom
Turkum:Tamil musulmonlari
Turkum:20-asr ulamolari
Turkum:Qodiriya tariqati
Turkum:Soʻyicha olimlar
Turkum:Hindistonlik soʻfiy diniy yetakchilar
Turkum:Sunniy soʻfiylar
Turkum:Seylon universiteti bitiruvchilari